CELEX: 52008SC2201
Language: mt
Date: 2008-07-02 00:00:00
Title: Rakkomandazzjoni għal deċiżjoni tal-Kunsill dwar l-eżistenza ta’ żbilanċ eċċessiv fir-Renju Unit

MT

MT        MT
 ---pagebreak---      KUMMISSJONI TAL-KOMUNITAJIET EWROPEJ

                                    Brussel 2.7.2008
                                    SEG(2008) 2201 finali

                   Rakkomandazzjoni għal

               DEĊIŻJONI TAL-KUNSILL

     dwar l-eżistenza ta’ żbilanċ eċċessiv fir-Renju Unit

                (preżentata mill-Kummissjoni)

MT                                                          MT
 ---pagebreak---                                 MEMORANDUM TA’ SPJEGAZZJONI

     L-Artikolu 104 tat-Trattat ifassal proċedura ta' żbilanċ eċċessiv (EDP) biex jiżgura li l-Istati
     Membri jevitaw żbilanċi eċċessivi tal-gvern jew li jikkoreġu dawn l-iżbilanċi meta jiġru. L-
     EDP hija speċifikata aktar fir-Regolament tal-Kunsill (KE) Nru 1467/97 “dwar li titħaffef u li
     tiġi ċċarata l-implimentazzjoni tal-proċedura ta' defiċit eċċessiv”1, li hija parti mill-Patt ta'
     Stabilità u Tkabbir. Madankollu, filwaqt li l-parti l-kbira tad-dispożizzjonijiet japplikaw għar-
     Renju Unit bl-istess mod li japplikaw għal pajjiżi oħra li ma jipparteċipawx fiż-żona ta' l-euro,
     l-Artikolu 5 tal-Protokoll dwar ċerti dispożizzjonijiet relatati mar-Renju Unit jgħid li l-obbligu
     skond l-Artikolu 104(1) tat-Trattat li jiġu evitati żbilanċi eċċessivi tal-gvern ġenerali ma
     japplikax għar-Renju Unit sakemm ma jgħaddix għat-tielet stadju ta’ l-unjoni ekonomika u
     monetarja2. Minflok, filwaqt li jinsab fit-tieni stadju ta' unjoni ekonomika u monetarja, ir-
     Renju Unit għandu, skond l-Artikolu 116(4) tat-Trattat, jagħmel ħiltu biex jevita żbilanċi
     eċċessivi. L-EDP japplika għar-Renju Unit fuq bażi ta’ sena finanzjarja (minn April sa
     Marzu).

     Ir-Renju Unit għamel sforzi ta' konsolidazzjoni fiskali qawwija matul tmiem is-snin disgħin, li
     wassal għal titjib fil-bilanċ ġenerali tal-gvern minn żbilanċ ta' 3.8% tal-PGD fl-1996/97 għal
     bilanċ ta' 1.3% fl-1999/2000. Id-dejn gross tal-gvern naqas ukoll minn iktar minn 50% tal-
     PGD fl-1996/97 għal 36.8% fl-2002/03. Minn hemm 'il quddiem, il-gvern adotta pożizzjoni
     fiskali iktar laxka, l-iktar minħabba għan politiku espliċitu li jiżdied l-infiq fuq is-servizzi
     pubbliċi. Minħabba f'hekk, il-bilanċ tal-gvern ġenerali mar minn qagħda ta' bilanċ fi tmiem is-
     snin disgħin għal żbilanċ ta' 3.2% tal-PGD fl-2003/04 u 3.5% fl-2004/05. Bid-diskrepanza fil-
     produzzjoni tibqa' pożittiva matul dan il-perjodu, dan kien l-ekwivalenti ta' deterjorament tal-
     bilanċ strutturali b'4¾ punti perċentwali tal-PGD3 bejn l-1999/2000 u l-2004/05. Matul dawn
     is-snin, il-proporzjon ta' nfiq tal-gvern mal-PGD żdied b'madwar 4½ punti perċentwali, għal
     43.2%, bil-formazzjoni tal-kapital fiss gross tal-gvern jitla' minn 1.3% tal-PGD għal 1.8%.
     Fil-21 ta' Settembru 2005 il-Kummissjoni nediet EDP għar-Renju Unit bl-adozzjoni ta'
     rapport skond l-Artikolu 104.3 u fl-24 ta' Jannar 2006 l-Kunsill iddeċieda li kien jeżisti
     żbilanċ eċċessiv fir-Renju Unit. Il-qagħda baġitarja tjiebet fl-2005/06 u fl-2006/07, bl-iżbilanċ
     nominali fis-sena ta' wara jaqa' għal 2.6% tal-PGD. Fit-12 ta' Settembru 2007, meta jitqies ir-
     riżultat ta' żbilanċ fl-2006/07 u t-tbassir tar-rebbiegħa 2007, il-Kummissjoni adottat
     rakkomandazzjoni għal deċiżjoni tal-Kunsill li tħassar l-EDP kontra r-Renju Unit. Fid-
     9 ta’ Ottubru 2007, l-ECOFIN iddeċieda li jirrevoka l-EDP skond l-Artikolu 104.12 tat-
     Trattat.

     Matul l-2007/08 tkabbir dgħajjef fid-dħul, speċjalment minħabba ħlasijiet lura ogħla ta' taxxa
     fuq il-kumpaniji li tħallset iżżejjed fis-snin preċedenti u dħul iktar baxx mill-attivitajiet ta'
     estrazzjoni taż-żejt u l-gass, wasslu biex il-qagħda baġitarja fir-Renju Unit tmur għall-agħar.
     L-iżbilanċ ta' l-2007/08 huwa stmat li tela' għal 2.9% tal-PGD kemm fit-tbassir tas-servizzi
     tal-Kummissjoni tar-rebbiegħa 2008 u kemm fid-dejta rrappurtata mir-Renju Unit f'Marzu

     1
            ĠU L 209, 2.8.1997, p. 6. Ir-Regolament kif emendat bir-Regolament (KE) Nru 1056/2005 (ĠU L 174,
            7.7.2005, p. 5). Tqieset ukoll l-Opinjoni tal-Kumitat Ekonomiku u Finanzjarju dwar "L-
            ispeċifikazzjonijiet dwar l-implimentazzjoni tal-Patt ta' Stabbiltà u Tkabbir u l-linjigwida dwar il-
            format u l-kontenut ta' programmi ta' stabilità u konverġenza", approvat mill-Kunsill ta' l-ECOFIN fil-
            11 ta' Ottubru 2005.
     2
            http://eur-lex.europa.eu/LexUriServ/LexUriServ.do?uri=CELEX:12006E/PRO/25:MT:HTML
     3
            Stmati mis-servizzi tal-Kummissjoni, b’applikazzjoni tal-metodoloġija komuni għall-istima tad-
            diskrepanzi fil-produzzjoni.

MT                                                        2                                                           MT
 ---pagebreak---      2008.4 Il-politika fiskali kienet stmata li reġgħet kienet pro-ċiklika fl-2007/08, bl-iżbilanċ
     strutturali jonqos għal ¼% tal-PGD f'kuntest ekonomiku li kien għadu favorevoli.5

     Skond id-dejta ta' l-EDP notifikata mill-awtoritajiet tar-Renju Unit f'Marzu 20086, l-iżbilanċ
     tal-gvern ġenerali tar-Renju Unit fl-2008/09 kien ippjanat li jlaħħaq it-3.2% tal-PGD, b'hekk
     jaqbeż it-3% tal-valur ta' referenza tal-PGD; dan il-proporzjon kien identiku għal dak
     ippubblikat fil-baġit tar-Renju Unit ta’ Marzu 2008. Stqarrija politika sussegwenti fit-
     13 ta’ Mejju li tnaqqas it-taxxa fuq id-dħul personali fl-2008/09, iffinanzjata b’self
     addizzjonali, tirriżulta f'żieda fil-proporzjon ta’ żbilanċ ippjanat b'0.2 punti perċentwali7 meta
     mqabbel man-notifika, bil-bqija jkun l-istess. Iċ-ċifra għall-iżbilanċ ta’ l-2008/09 fin-notifika
     tipprovdi evidenza prima facie ta’ żbilanċ eċċessiv ippjanat fir-Renju Unit skond it-tifsira tat-
     Trattat u tal-Patt ta’ Stabilità u Tkabbir, filwaqt li l-istqarrija politika aktar reċenti trid titqies
     bħala evidenza addizzjonali. Il-Kummissjoni għalhekk adottat rapport fil-11 ta' Ġunju 2008
     skond l-Artikolu 104(3) tat-Trattat li jivvaluta ġewx sodisfatti r-rekwiżiti tat-Trattat li
     jikkonċernaw l-iżbilanċ u l-kriterji tad-dejn.

     Ir-rapport iqis li, għalkemm l-iżbilanċ ippjanat għall-2008/09 huwa ta' iktar mill-valur ta'
     referenza tat-Trattat ta' 3% tal-PGD, kif notifikat f'Marzu 2008, huwa kien qrib. L-eċċess
     ogħla mill-valur ta’ referenza ta’ 3 % tal-PGD ma kienx eċċezzjonali. B'mod partikolari,
     huwa ma rriżultax minn avveniment mhux tas-soltu barra mill-kontroll ta' l-awtoritajiet tar-
     Renju Unit, u lanqas ma kien ir-riżultat ta' bidla severa għall-ħażin fl-ekonomija. It-tbassir
     tas-servizzi tal-Kummissjoni tar-rebbiegħa 2008 jipprevedi li t-tkabbir fir-Renju Unit jonqos
     fl-2008 u l-2009 għal rati annwali taħt il-potenzjal. Madankollu, it-tkabbir annwali tal-PGD
     huwa mistenni li jilħaq il-1.7 % fl-2008 u l-1.6 % fl-2009. Fir-rigward tal-kwistjoni tat-
     temporanjetà, is-servizzi tal-Kummissjoni jistennew li l-proporzjon ta' l-iżbilanċ fl-2009/10
     jibqa' 'l fuq minn 3%, bil-kuntest ekonomiku dgħajjef inaqqas ir-ritmu tat-tkabbir fid-dħul. L-
     istqarrija tal-gvern tat-13 ta’ Mejju 2008 ma torbotx lill-gvern li jestendi għall-2009/10 l-
     istess kumpens offrut fl-2008/09.8 Madankollu din iġġorr magħha riskju għall-2009/10 ta’

     4
             Id-dejta nnotifikata mir-Renju Unit f'Marzu 2008 tindika żbilanċ ġenerali tal-gvern ta' 2.8% tal-PGD fl-
             2007/08. Madankollu, dejta għas-self nett ġenerali annwali tal-gvern kif irrappurtat mir-Renju Unit
             żdied b'£1.0bn mis-servizzi tal-Kummissjoni biex tiġi żgurata l-konsistenza ta' reġistrazzjoni tal-qligħ
             mil-liċenzja tal-UMTS. Dan iżid il-proporzjon ta' l-iżbilanċ għal 2.9% tal-PGD fl-2007/08.
     5
             Id-dejta provviżorja dwar il-finanzi tas-settur pubbliku għal Mejju 2008 ppubblikata fid-
             19 ta' Ġunju 2008 u d-dejta tal-kontijiet nazzjonali ppubblikati fis-27 ta’ Ġunju 2008 jimplikaw żbilanċ
             nominali tal-gvern ġenerali għall-2007/08 fuq bażi ta' EDP ta' 2.8% tal-PGD, 0.1 p.p. inqas minn dak
             stmat fil-Baġit 2008 u fit-tbassir tar-rebbiegħa. Ir-riżultat daqsxejn aħjar milli mistenni kien dovut
             primarjament għal reviżjoni li naqqset iċ-ċifri ppublikati preċedentement għall-infiq kurrenti tal-gvern
             ċentrali, li ceteris paribus jimplika wkoll żbilanċ strutturali iktar baxx fl-2007/08 ta' 0.1% tal-PGD. Bil-
             preżunzjoni li ma jkun hemm l-ebda bidla politika, it-tbassir tar-rebbiegħa 2008 jassumi li l-gvern se
             jżomm mal-pjanijiet ta' nfiq ewlieni mhux ċikliku mħabbar fil-baġit 2008, li prattikament baqgħu l-
             istess bħal dawk fir-Reviżjoni Komprensiva ta' l-Infiq 2007. Inqas infiq dipartimentali fl-2007/08 mhux
             se jingħadda għall-infiq ippjanat fl-2008/09 u 2009/10, peress li l-limiti ta' l-infiq dipartimentali għal
             dawk is-snin kienu stabbiliti fir-Reviżjoni Komprensiva ta' l-Infiq. Fil-fatt, taħt l-iskema ta' Flessibilità
             ta' Tmiem is-sena (EYF), id-dipartimenti jistgħu jgħaddu l-infiq li ma sarx għal fuq l-allokazzjonijiet
             dipartimentali minn sena għall-oħra.
     6
             Skond ir-Regolament tal-Kunsill (KE) Nru 3605/93, l-Istati Membri għandhom jirrappurtaw lill-
             Kummissjoni, darbtejn fis-sena, il-livelli ppjanati u attwali tad-dejn u ta’ l-iżbilanċ tal-gvern tagħhom.
             In-notifika l-iżjed reċenti li ntbagħtet lir-Renju Unit tista’ tinstab fi:
             http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
     7
             Fit-tħabbira tat-taxxa fuq id-dħul tal-gvern tar-Renju Unit ippubblikata fit-13 ta’ Mejju 2008, l-ispiża
             tat-tnaqqis fit-taxxa fuq id-dħul kien intqal li jammonta għal £2.7bn fl-2008/09, li huwa stmat mill-
             Kummissjoni bħala ekwivalenti għal 0.2% tal-PGD.
     8
             Mistennija aktar stqarrijiet politiċi fir-Rapport ta’ Qabel il-Baġit tal-ħarifa 2008.

MT                                                           3                                                               MT
 ---pagebreak---      qabża fl-iżbilanċ, meta mqabbla mal-pjanijiet tal-baġit ta’ Marzu 2008, b’impatt simili ceteris
     paribus fuq il-previżjoni tat-tbassir tar-rebbiegħa.

     Il-proporzjon tad-dejn tal-gvern ġenerali jibqa' ferm taħt is-60% tal-valur ta' referenza (id-
     dejta ta' l-EDP f'Marzu rrapportat proporzjon ta' 43.0% tal-PGD9 fis-sena finanzjarja
     2007/08), għalkemm b'tendenza li jogħla sa l-2009/10.

     Skond id-dispożizzjonijiet tat-Trattat u l-Patt ta' Stabilità u Tkabbir, il-Kummissjoni analizzat
     ukoll fir-rapport tagħha "l-fatturi rilevanti l-oħrajn" kollha. Skond il-Patt ta' Stabilità u
     Tkabbir, dawn il-fatturi jistgħu jitqiesu biss fil-passi li jwasslu għad-deċiżjoni dwar l-
     eżistenza ta' żbilanċ eċċessiv jekk il-kundizzjoni doppja - li l-iżbilanċ jibqa' qrib il-valur ta'
     referenza u li l-eċċess tiegħu 'il fuq mill-valur ta' referenza jkun temporanju - tiġi sodisfatta
     għal kollox. F'dan il-każ il-kundizzjoni doppja mhix sodisfatta.

     Għalhekk, l-analiżi tal-Kummissjoni timplika li filwaqt li l-kriterju tad-dejn huwa sodisfatt, il-
     kriterju ta’ l-iżbilanċ fit-Trattat mhuwiex.

     L-Artikolu 104(4) tat-Trattat jgħid li "il-Kumitat stipulat fl-Artikolu 114 [jiġifieri l-Kumitat
     Ekonomiku u Finanzjarju] għandu jfassal opinjoni dwar ir-rapport tal-Kummissjoni." Il-
     Kumitat ħareġ l-opinjoni tiegħu fil-25 ta’ Ġunju 2008; din l-opinjoni hija konsistenti mal-
     valutazzjoni li saret mill-Kummissjoni fir-rapport tagħha u tikkonferma li l-eċċess 'il fuq mill-
     valur ta' referenza ma jistax jitqies eċċezzjonali jew termporanju.

     Il-Kummissjoni wara li qieset ir-rapport tagħha u l-opinjoni tal-Kumitat Ekonomiku u
     Finanzjarju, hija ta' l-opinjoni li jeżisti żbilanċ eċċessiv fir-Renju Unit. Din l-opinjoni,
     adottata mill-Kummissjoni fit-2 ta’ Lulju 2008, hija indirizzata lill-Kunsill, skond l-
     Artikolu 104(5) tat-Trattat. Il-Kummissjoni qiegħda tirrakkomanda li l-Kunsill għandu
     jiddeċiedi dwar dan, b'konformità ma' l-Artikolu 104(6).

     Barra minn hekk, il-Kummissjoni qiegħda tressaq quddiem il-Kunsill rakkomandazzjoni għal
     rakkomandazzjoni tal-Kunsill li trid tiġi indrizzata lir-Renju Unit bil-għan li s-sitwazzjoni ta'
     żbilanċ eċċessiv tinġieb fi tmiemha, skond l-Artikolu 104(7) tat-Trattat. Skond ir-Regolament
     tal-Kunsill (KE) Nru 1467/97, ir-rakkomandazzjoni tal-Kunsill għandha "tistabbilixxi wkoll
     limitu ta' żmien għall-korrezzjoni ta' l-iżbilanċ eċċessiv, li għandu jkun ikkompletat fis-sena
     ta' wara l-identifikazzjoni tiegħu sakemm ma jkunx hemm ċirkostanzi speċjali. Fir-
     rakkomandazzjoni, il-Kunsill għandu jitlob li l-Istat Membru jilħaq titjib annwali minimu ta'
     0.5% tal-PGD bħala punt ta' referenza, fil-bilanċ nett aġġustat ċiklikament ta' miżuri
     temporanji u ta' darba, sabiex tiġi żgurata l-korrezzjoni ta' l-iżbilanċ eċċessiv fil-limitu taż-
     żmien stabbilit fir-rakkomandazzjoni."

     Fil-każ tar-Renju Unit, il-valutazzjoni ġenerali tal-fatturi msemmija fir-rapport skond l-
     Artikolu 104(3) ma jissuġġerix l-eżistenza ta' ċirkostanzi speċjali li jiġġustifikaw tbegħid mil-
     limitu ta' żmien standard għall-korrezzjoni ta' l-iżbilanċ. Filwaqt li t-tkabbir tal-PGD huwa
     mistenni li jonqos fl-2008 u l-2009 meta mqabbel mar-rati potenzjali ta' tkabbir, u b'hekk
     iwassal għall-emerġenza ta' diskrepanza negattiva fil-produzzjoni, it-tkabbir tal-PGD huwa
     mistenni jibqa' pożittiv matul l-orizzont tat-tbassir tar-rebbiegħa b'rati annwali ogħla minn
     1.5% fl-2008 u l-2009. Sabiex jitnaqqas l-iżbilanċ nominali għal taħt it-3% tal-valur ta'
     referenza tal-PGD fl-2009/10, l-awtoritajiet tar-Renju Unit ikollhom jilħqu konsolidazzjoni

     9
            Bl-użu ta' PGD aġġustat għal Servizzi Intermedjarji Finanzjarji Kkalkulati Indirettament (FISIM).

MT                                                        4                                                     MT
 ---pagebreak---      strutturali fl-2009/10 ta' mill-inqas titjib annwali ta' 0.5% tal-PGD mistenni mill-Artikolu 3(4)
     tar-Regolament (KE) Nru 1467/97. Irid jiġi stabbilit limitu ta' żmien għall-korrezzjoni ta'
     żbilanċ eċċessiv skond ir-Regolament imsemmi qabel, li jipprevedi li l-korrezzjoni għandha
     titlesta fis-sena ta' wara l-identifikazzjoni tagħha. Fil-każ tar-Renju Unit, l-identifikazzjoni
     saret fl-2008 fuq il-bażi ta' żbilanċ ippjanat li jaqbeż it-3% tal-valur ta' referenza tal-PGD fl-
     2008/09.

     Għaldaqstant, fir-rakkomandazzjoni, il-korrezzjoni baġitarja għandha titlesta mhux iktar tard
     mis-sena finanzjarja 2009/10.

     Ir-Renju Unit: Żviluppi makroekonomiċi u baġitarji a
                                            2004/05     2005/06     2006/07     2007/08         2008/09               2009/10
                                                                                                     Baġit                 Baġit
                                                                                            COM                   COM
                                                                                                     2008                  2008
     PGD reali (% bidla) b                    3.3         1.8           2.9       3.0        1.7      2.0          1.6      2½
     PGD potenzjali (% bidla) b,c             2.7         2.7           2.8       2.7        2.4      2½           2.3      2½
     Id-diskrepanza fil-produzzjoni
                                              0.7         -0.1          0.0       0.4        -0.3       -0.6       -1.0       -0.6
     (% tal-PGD potenzjali) b,c
     Bilanċ ġenerali tal-gvern                 3.5        3.1         2.6         2.9         3.3        3.2        3.3        2.8
     Bilanċ primarju                          -1.4        -1.0        -0.4        -0.7       -1.1       -1.2       -1.2       -0.8
     Miżuri ta' darba u oħrajn
                                                -         0.3            -          -          -          -          -          -
     temporanji
     Formazzjoni tal-kapital fiss
                                              1.8         0.6           1.8       1.9        2.0        2.0         1.9        2.0
     gross tal-gvern
     Bilanċ aġġustat b'mod ċikliku
     c,d                                      -3.7        -3.0        -2.7        -3.0       -3.1       -2.9       -2.9       -2.6
     Bilanċ primarju aġġustat b'mod
                                              -1.7        -0.9        -0.6        -0.8       -0.9       -0.9       -0.8       -0.6
     ċikliku
     Bilanċ strutturali d,e                   -3.7        -3.3        -2.7        -3.0       -3.1       -2.9       -2.9       -2.6
     Il-bilanċ primarju strutturali           -1.7        -1.2        -0.6        -0.8       -0.9       -0.9       -0.8       -0.6
     Noti:
     a
       F’perċentwali tal-PGD sakemm mhux speċifikat mod ieħor.
     b
       Dejta fuq bażi ta’ sena kalendarja. Numri rrappurtati fil-kolonna 2004/05 jirreferu għas-sena kalendarja 2004.
     c
       It-tkabbir potenzjali tal-PGD, id-diskrepanzi fil-produzzjoni u l-bilanċi aġġustati b'mod ċikliku attribwiti għall-baġit ta’ l-
     2008 huma rrappurtati kif ikkalkolati mill-ġdid mis-servizzi tal-Kummissjoni fuq il-bażi tat-tagħrif fil-baġit.
     d
       L-istima baġitarja ta’ l-2008 tal-bilanċi strutturali u aġġustati b’mod ċikliku fl-2007/08 (kif ikkalkolati mill-ġdid mis-
     servizzi tal-Kummissjoni) hi 2.8 % tal-PGD.
     e
       Bilanċ aġġustat b’mod ċikliku għajr miżuri ta’ darba biss u oħrajn temporanji.
     Sors: L-Eurostat u t-tbassir tar-rebbiegħa 2008 tas-servizzi tal-Kummissjoni.

MT                                                                  5                                                                    MT
 ---pagebreak---                                             Rakkomandazzjoni għal

                                        DEĊIŻJONI TAL-KUNSILL

                            dwar l-eżistenza ta’ żbilanċ eċċessiv fir-Renju Unit

     IL-KUNSILL TA' L-UNJONI EWROPEA,

     Wara li kkunsidrat it-Trattat li jistabbilixxi l-Komunità Ewropea, u b’mod partikolari l-
     Artikolu 104(6) tiegħu,

     Wara li kkunsidra r-rakkomandazzjoni mill-Kummissjoni,

     Wara li kkunsidra l-osservazzjonijiet li saru mir-Renju Unit,

     Billi:

     (1)      L-Artikolu 104 tat-Trattat ifassal proċedura ta' żbilanċ eċċessiv (EDP) biex jiżgura li l-
              Istati Membri jevitaw żbilanċi eċċessivi tal-gvern jew li jikkoreġu dawn l-iżbilanċi
              meta jiġru.

     (2)      Skond il-punt 5 tal-Protokoll fuq ċerti dispożizzjonijiet li jirrigwardaw ir-Renju Unit
              tal-Gran Brittanja u ta' l-Irlanda ta' Fuq, l-obbligu skond l-Artikolu 104(1) tat-Trattat li
              jiġu evitati żbilanċi eċċessivi ma japplikax għar-Renju Unit sakemm ma jipparteċipax
              fit-tielet stadju ta' l-unjoni ekonomika u monetarja10. Waqt li jkun fit-tieni stadju ta'
              unjoni ekonomika u monetarja, ir-Renju Unit irid jagħmel ħiltu biex jevita żbilanċi
              eċċessivi, skond l-Artikolu 116(4) tat-Trattat.

     (3)      Il-Patt ta’ Stabilità u Tkabbir huwa msejjes fuq l-għan ta’ finanzi sodi tal-gvern bħala
              mezz biex jissaħħu l-kundizzjonijiet għall-istabilità tal-prezzijiet u għal tkabbir
              sostenibbli qawwi li jwassal għall-ħolqien ta’ l-impjiegi.

     (4)      Il-proċedura ta’ żbilanċ eċċessiv skond l-Artikolu 104 tat-Trattat, kif iċċarata mir-
              Regolament tal-Kunsill (KE) Nru 1467/97 dwar li titħaffef u li tiġi ċċarata l-
              implimentazzjoni tal-proċedura ta' defiċit eċċessiv11, li tagħmel parti mill-Patt ta’
              Stabilità u Tkabbir, tistipula deċiżjoni dwar l-eżistenza ta' żbilanċ eċċessiv. Il-
              Protokoll dwar il-proċedura ta’ żbilanċ eċċessiv anness mat-Trattat jistipula
              dispożizzjonijiet ulterjuri relatati ma' l-implimentazzjoni tal-proċedura ta' żbilanċ
              eċċessiv. Ir-Regolament tal-Kunsill (KE) Nru 3605/9312 jistipula definizzjonijiet u
              regoli dettaljati għall-applikazzjoni tad-dispożizzjoni ta' dan il-Protokoll.

     10
              http://eur-lex.europa.eu/LexUriServ/LexUriServ.do?uri=CELEX:12006E/PRO/25:MT:HTML
     11
              ĠU L 209, 2.8.1997, p. 6. Ir-Regolament kif emendat bir-Regolament (KE) Nru 1056/2005 (ĠU L 174,
              7.7.2005, p. 5).
     12
              ĠU L 332, 31.12.1993, p. 7. Ir-Regolament kif emendat l-aħħar mir-Regolament (KE) Nru 2103/2005
              (ĠU L 337, 22.12.2005, p. 1).

MT                                                       6                                                       MT
 ---pagebreak---      (5)   L-Artikolu 104(5) tat-Trattat jitlob lill-Kummissjoni tindirizza opinjoni lill-Kunsill
           jekk il-Kummissjoni tqis li jeżisti żbilanċ eċċessiv fi Stat Membru jew li jista' jiġri li
           jkun hemm. Wara li qieset ir-rapport tagħha skond l-Artikolu 104(3) tat-Trattat u wara
           li qieset l-opinjoni tal-Kumitat Ekonomiku u Finanzjarju skond l-Artikolu 104(4), il-
           Kummissjoni kkonkludiet li jeżisti żbilanċ eċċessiv fir-Renju Unit. Il-Kummissjoni
           għalhekk indirizzat opinjoni ta' din ix-xorta lill-Kunsill fir-rigward tar-Renju Unit fit-
           2 ta’ Lulju 2008.

     (6)   L-Artikolu 104(6) tat-Trattat jgħid li l-Kunsill għandu jikkunsidra kwalunkwe
           osservazzjonijiet li l-Istat Membru kkonċernat jixtieq li jagħmel qabel ma jiddeċiedi,
           wara valutazzjoni globali, jeżistix żbilanċ eċċessiv. Fil-każ tar-Renju Unit, din il-
           valutazzjoni ġenerali twassal għall-konklużjonijiet li ġejjin.

     (7)   Ir-Renju Unit għamel sforzi fiskali qawwija matul tmiem is-snin disgħin. Minn hemm
           'il quddiem, il-gvern adotta pożizzjoni fiskali iktar laxka, l-iktar minħabba għan
           politiku espliċitu li jiżdied l-infiq fuq is-servizzi pubbliċi. Minħabba f'hekk, il-bilanċ
           tal-gvern ġenerali mar minn qagħda ta' bilanċ fi tmiem is-snin disgħin għal żbilanċ ta'
           3.2% tal-PGD fl-2003/04 u 3.5% fl-2004/05. Bid-diskrepanza fil-produzzjoni tibqa'
           pożittiva matul dan il-perjodu, dan kien l-ekwivalenti ta' deterjorament tal-bilanċ
           strutturali b'4¾ punti perċentwali tal-PGD13 bejn l-1999/2000 u l-2004/05. Fil-
           21 ta' Settembru 2005 il-Kummissjoni nediet EDP għar-Renju Unit bl-adozzjoni ta'
           rapport skond l-Artikolu 104.3 u fl-24 ta' Jannar 2006 l-Kunsill iddeċieda li kien jeżisti
           żbilanċ eċċessiv fir-Renju Unit. Il-qagħda baġitarja tjiebet fl-2005/06 u fl-2006/07, bl-
           iżbilanċ nominali fis-sena ta' wara jaqa' għal 2.6% tal-PGD. Fit-12 ta' Settembru 2007,
           meta jitqies ir-riżultat ta' żbilanċ fl-2006/07 u t-tbassir tar-rebbiegħa 2007, il-
           Kummissjoni adottat rakkomandazzjoni għal deċiżjoni tal-Kunsill li tħassar l-EDP
           kontra r-Renju Unit. Fid-9 ta’ Ottubru 2007, l-ECOFIN iddeċieda li jirrevoka l-EDP
           skond l-Artikolu 104.12 tat-Trattat.

     (8)   Skond id-dejta ta' l-EDP notifikata mill-awtoritajiet tar-Renju Unit f'Marzu 2008, l-
           iżbilanċ tal-gvern ġenerali tar-Renju Unit fl-2008/09 kien ippjanat li jlaħħaq it-3.2%
           tal-PGD, b'hekk jaqbeż it-3% tal-valur ta' referenza tal-PGD; dan il-proporzjon kien
           identiku għal dak ippubblikat fil-baġit tar-Renju Unit ta’ Marzu 2008, li ppreżenta
           wkoll pjanijiet baġitarji li juru żbilanċ tal-gvern ġenerali ta' 2.8% tal-PGD fl-2009/10.
           Iċ-ċifra ta' l-iżbilanċ fis-sena msemmija l-aħħar hija iktar baxxa miċ-ċifra
           korrispondenti fit-tbassir tar-rebbiegħa tas-servizzi tal-Kummissjoni ta' 3.3% tal-PGD,
           l-iktar minħabba differenzi fit-tkabbir mistenni tal-PGD fl-2009/10. Wara l-
           pubblikazzjoni tal-baġit ta' Marzu 2008, stqarrija politika fit-13 ta’ Mejju li tnaqqas it-
           taxxa fuq id-dħul personali fl-2008/09, iffinanzjata b’self addizzjonali, tirriżulta fi
           proporzjonijiet ta’ dejn u żbilanċ ippjanati ogħla minn dawk fin-notifika. Jekk l-
           affarijiet l-oħra kollha jibqgħu l-istess, dan se jwassal għal żieda fit-tbassir ta'
           proporzjon ta' żbilanċ ta' l-2008/09 mis-servizzi tal-Kummissjoni għal madwar 3.5%
           tal-PGD.14 Għalkemm l-iżbilanċ ippjanat għall-2008/09 huwa ta' iktar mill-valur ta'

     13
           Stmati mis-servizzi tal-Kummissjoni, b’applikazzjoni tal-metodoloġija komuni għall-istima tad-
           diskrepanzi fil-produzzjoni.
     14
           Fit-tħabbira tat-taxxa fuq id-dħul tal-gvern tar-Renju Unit ippubblikata fit-13 ta’ Mejju 2008, l-ispiża
           tat-tnaqqis fit-taxxa fuq id-dħul kien intqal li jammonta għal £2.7bn fl-2008/09, li huwa stmat mill-
           Kummissjoni bħala ekwivalenti għal 0.2% tal-PGD. Meta dan jiżdied maċ-ċifra ta' l-iżbilanċ ta' l-
           2008/09 tat-tbassir tar-rebbiegħa tas-servizzi tal-Kummissjoni , huwa jipproduċi żbilanċ ta' 3.5% tal-
           PGD.

MT                                                       7                                                            MT
 ---pagebreak---             referenza tat-Trattat ta' 3% tal-PGD, kif notifikat f'Marzu 2008, huwa kien qrib. L-
            eċċess ogħla mill-valur ta’ referenza ta’ 3 % tal-PGD ma kienx eċċezzjonali. B'mod
            partikolari, huwa ma rriżultax minn avveniment mhux tas-soltu barra mill-kontroll ta'
            l-awtoritajiet tar-Renju Unit, u lanqas ma kien ir-riżultat ta' bidla severa għall-ħażin fl-
            ekonomija. It-tbassir tas-servizzi tal-Kummissjoni tar-rebbiegħa 2008 jipprevedi li t-
            tkabbir fir-Renju Unit jonqos fl-2008 u l-2009 għal rati annwali taħt il-potenzjal.
            Madankollu, it-tkabbir tal-PGD huwa mistenni li jilħaq il-1.7 % fl-2008 u l-1.6 % fl-
            2009. L-eċċess 'il fuq minn 3% tal-valur ta' referenza tal-PGD huwa meqjus ukoll
            bħala mhux temporanju, bis-servizzi tal-Kummissjoni jbassru, fuq il-bażi ta' politiki li
            ma jinbidlux, proporzjon ta' żbilanċ fl-2009/10 ogħla minn 3% (3.3%). Dan jindika li
            r-rekwiżit tat-Trattat li jikkonċerna l-kriterju ta' l-iżbilanċ mhuwiex sodisfatt.

     (9)    Il-proporzjon tad-dejn tal-gvern ġenerali jibqa' ferm taħt is-60% tal-valur ta' referenza
            (id-dejta ta' l-EDP f'Marzu rrapportat proporzjon ta' 43.0% tal-PGD15 fis-sena
            finanzjarja 2007/08), għalkemm b'tendenza li jogħla sa l-2009/10. Fit-tbassir tas-
            servizzi tal-Kummissjoni, il-proporzjon tad-dejn huwa mbassar li jilħaq madwar
            47½% tal-PGD fl-2009/10.

     (10)   Skond l-Artikolu 2(4) tar-Regolament (KE) Nru 1467/97, "fatturi rilevanti oħrajn"
            jistgħu jitqiesu biss fid-deċiżjoni tal-Kunsill dwar l-eżistenza ta' żbilanċ eċċessiv
            b'konformità ma' l-Artikolu 104(6) jekk il-kundizzjoni doppja - li l-iżbilanċ jibqa' qrib
            il-valur ta' referenza u li l-eċċess tiegħu 'il fuq mill-valur ta' referenza jkun temporanju
            - tiġi sodisfatta għal kollox. Din il-kundizzjoni doppja ma ġietx sodisfatta. Għalhekk,
            fatturi rilevanti oħrajn ma jitqisux fil-passi li jwasslu għal din id-deċiżjoni.

     ADOTTA DIN ID-DEĊIŻJONI:

                                                     Artikolu 1

     Minn valutazzjoni kumplessiva jirriżulta li jeżisti żbilanċ eċċessiv fir-Renju Unit.

                                                     Artikolu 2

     Din id-deċiżjoni hija indirizzata lir-Renju Unit tal-Gran Brittanja u l-Irlanda ta' Fuq.

     Magħmula fi Brussell, […]

                                                       Għall-Kunsill
                                                       Il-President
                                                       […]

     15
            Bl-użu ta' PGD aġġustat għal Servizzi Intermedjarji Finanzjarji Kkalkulati Indirettament (FISIM).

MT                                                        8                                                     MT